techiaith/cofnodycynulliad_en-cy huggingface dataset:
English: Thank you for the opportunity just to say a couple of words. This is also an area where, if we are going to have a Bill that is worthwhile, we have to look for ways to have an impact through it. We know from experience that a lack of data is holding us back, in terms of our ability to increase quality within our health and care services. We support the amendment. We know that data, and the shortage of data, is a problem within the NHS. It is important, for me, to think that we should be getting LHBs to prove that they are complying with legislation, because, otherwise, all we'll get is some kind of ambiguous certainty that everything is right, until we end up in a situation similar to Cwm Taf again, where we find that things are not okay. This is an opportunity to respond to that situation.
Welsh: Diolch am y cyfle i ddweud gair neu ddau eto. Mae hwn, eto, yn faes le, os ydyn ni am gael Bil sydd werth ei gael, mae'n rhaid inni chwilio am ffyrdd i gael impact drwyddo fo, ac rydym ni'n gwybod o brofiad bod diffyg data yn ein dal ni yn ôl o ran ein gallu ni i godi ansawdd o fewn ein gwasanaethau iechyd a gofal. Rydym ni'n cefnogi'r gwelliant yma. Rydym ni'n gwybod bod data a phrinder data yn broblem o fewn yr NHS, ac mae hi'n bwysig i fi i feddwl y dylem ni fod yn cael byrddau iechyd lleol i brofi eu bod nhw'n cydymffurfio efo deddfwriaeth, achos fel arall, y cwbl a gawn ni ydy rhyw sicrwydd amwys bod popeth yn iawn tan rydym ni'n diweddu efo sefyllfa yn debyg i Gwm Taf eto, lle rydym ni'n canfod nad ydy pethau ddim yn iawn. Dyma gyfle i ymateb i'r sefyllfa honno.
English: Thank you for that. Some of the words that I find the most slippery are words like 'intend' and 'expect', because they don't actually tell you when you're going to do something and how you're going to do it. So, let me just remind Members: in July 2013 - we're now in 2020 - so, seven years ago, the Welsh Government said it would work to publish - in fact, you didn't just say it, you announced that you would work to publish surgical outcomes data in Wales at a unit level, with a promise to consider individual outcomes data at a later date. It's not been progressed; it's not been achieved. This amendment is intended to drive your Welsh Government promises forward and to remind the Minister that we've already asked to make this an urgent priority, as has already happened in NHS England. Why is that important? Because if you knew what was happening, for example, with operations, how many are cancelled and whether that cancellation is for a clinical or non-clinical reason, from the health board and from the patient - . We have a little bit of that data, but simply not enough to understand where the pressures are or what is contributing to long waiting times, what is contributing to the bottle necks, and how we can resolve it. Seven years - still not delivered. I'm not holding my breath. If this doesn't get passed, I'm not holding my breath that we will see that data brought forward in a really timely manner, where it is useful to help us to frame or reframe the way we work in our NHS.
Welsh: Diolch am hynny. Rhai o'r geiriau sydd fwyaf llithrig i mi yw geiriau fel 'bwriadu' a 'disgwyl', oherwydd dydyn nhw ddim yn dweud wrthych chi pryd yr ydych chi'n mynd i wneud rhywbeth a sut yr ydych chi'n mynd i'w wneud. Felly, gadewch imi atgoffa'r Aelodau: ym mis Gorffennaf 2013 - rydym nawr yn 2020 - felly, saith mlynedd yn ôl, dywedodd Llywodraeth Cymru y byddai'n gweithio i gyhoeddi - yn wir, nid yn unig y gwnaethoch chi ddweud hynny, ond fe wnaethoch chi gyhoeddi y byddech yn gweithio i gyhoeddi data canlyniadau llawfeddygol yng Nghymru ar lefel uned, gydag addewid i ystyried data canlyniadau unigol yn ddiweddarach. Ni fu cynnydd; ni chyflawnwyd hyn. Bwriad y gwelliant hwn yw sbarduno addewidion Llywodraeth Cymru ac atgoffa'r Gweinidog ein bod eisoes wedi gofyn i hyn gael blaenoriaeth frys, fel sydd wedi digwydd eisoes yn y GIG yn Lloegr. Pam mae hynny'n bwysig? Oherwydd petaech yn gwybod beth oedd yn digwydd, er enghraifft, gyda llawdriniaethau, faint ohonyn nhw sy'n cael eu canslo ac a yw'r canslo am reswm clinigol neu anghlinigol, gan y Bwrdd Iechyd a chan y claf - . Mae gennym ychydig o'r data hynny, ond dim digon i ddeall ble mae'r pwysau na beth sy'n cyfrannu at amseroedd aros hir, beth sy'n cyfrannu at y tagfeydd, a sut y gallwn eu datrys. Saith mlynedd - heb ei gyflawni o hyd. Dydw i ddim yn dal fy ngwynt. Os nad yw hwn yn cael ei basio, dydw i ddim yn dal fy ngwynt y byddwn yn gweld y data'n cael eu cyflwyno mewn modd amserol iawn, lle mae'n ddefnyddiol i'n helpu ni i fframio neu ail-fframio'r ffordd yr ydym yn gweithio yn ein GIG ni.
English: The question is that amendment 38 be agreed to. Does any Member object? [ Objection. ] We therefore proceed to a vote on amendment 38. Open the vote. Close the vote. In favour 23, no abstentions, 28 against. Therefore, the amendment is not agreed.
Welsh: Y cwestiwn yw y dylid derbyn gwelliant 38. A oes unrhyw wrthwynebiad? [ Gwrthwynebiad. ] Felly, symudwn ni i bleidlais ar welliant 38. Agor y bleidlais. Cau'r bleidlais. O blaid 23, neb yn ymatal, 28 yn erbyn. Ac felly gwrthodwyd y gwelliant.
English: The next group of amendments is group 6, which relates to the duty to secure quality in health services and a register of managers. Amendment 72 is the only amendment in this group. I call on Rhun ap Iorwerth to move that amendment.
Welsh: Y grŵp nesaf o welliannau yw grŵp 6. Mae'r grŵp yma yn ymwneud â'r ddyletswydd i sicrhau ansawdd mewn gwasanaethau iechyd a chofrestr o reolwyr. Gwelliant 72 yw'r unig welliant yn y grŵp, a dwi'n galw ar Rhun ap Iorwerth i gyflwyno'r gwelliant hynny.
English: I'll certainly clarify in this way: I acknowledge that the NHS is a complex machine within which there are many layers of management. The shame, in a way, is that we are here at Stage 3, having proposed this at Stage 2, and having put this on the table at a point where Welsh Government should, and could, have engaged with it in a way, using the might of the Government machine, they would have been able to identify clearly how to implement this kind of change. But I don't think that that detracts from what we are trying to achieve here.
Welsh: Yn sicr, egluraf fel hyn: rwy'n cydnabod bod y GIG yn beiriant cymhleth â llawer o haenau rheoli ynddo. Y trueni, mewn ffordd, yw ein bod yma yng Nghyfnod 3, ar ôl cynnig hwn yng Nghyfnod 2, ac wedi rhoi hwn ar y bwrdd ar adeg pryd y dylai ac y gallai Llywodraeth Cymru fod wedi ymgysylltu ag ef mewn ffordd, gan ddefnyddio nerth peiriant y Llywodraeth o bosib, y byddent wedi gallu nodi'n glir sut i weithredu'r math hwn o newid. Ond dydw i ddim yn credu bod hynny'n tynnu oddi wrth yr hyn yr ydym ni'n ceisio'i gyflawni yma.
English: I'm backing the amendment in this group, and I agree with Plaid Cymru that there has to be a register for NHS managers. I've said many times in this Chamber that we must ensure health service managers abide by the same obligations as clinical staff. Clinicians are covered by duties of care placed upon them by their royal colleges and the various professional bodies. Managers are an essential part of our modern NHS, and they can often play a role in ensuring the quality of care provided to patients. And I regret that Helen Mary's proposals for a NHS management Bill was rejected by the Government. I welcome the fact that this amendment seeks to address the issues highlighted by Helen Mary's proposed legislation. Managers will play a vital role in securing both a duty of quality and of candour, and we must ensure they are held to the same high standards as clinical staff. I believe registration to be the way forward and therefore support amendments 72, tabled by Rhun, and hope colleagues will follow suit. Diolch yn fawr.
Welsh: Rwy'n cefnogi'r gwelliant yn y grŵp hwn, ac rwy'n cytuno â Phlaid Cymru bod yn rhaid cael cofrestr ar gyfer rheolwyr y GIG. Rwyf wedi dweud sawl gwaith yn y Siambr hon bod yn rhaid inni sicrhau bod rheolwyr y gwasanaeth iechyd yn cadw at yr un rhwymedigaethau â staff clinigol. Mae clinigwyr yn cael eu cynnwys yn y dyletswyddau gofal a roddir iddynt gan eu colegau brenhinol a'r cyrff proffesiynol amrywiol. Mae rheolwyr yn rhan hanfodol o'n GIG modern, a gallant yn aml chwarae rhan mewn sicrhau ansawdd y gofal a ddarperir i gleifion. Ac rwy'n gresynu bod cynigion Helen Mary ar gyfer Bil rheoli'r GIG wedi cael eu gwrthod gan y Llywodraeth. Rwy'n croesawu'r ffaith bod y gwelliant hwn yn ceisio mynd i'r afael â'r materion a amlygwyd gan ddeddfwriaeth arfaethedig Helen Mary. Bydd rheolwyr yn chwarae rhan hanfodol wrth sicrhau dyletswydd ansawdd a gonestrwydd, a rhaid i ni sicrhau eu bod yn cael eu dal i'r un safonau uchel â staff clinigol. Credaf mai cofrestru yw'r ffordd ymlaen ac felly cefnogaf welliannau 72, a gyflwynwyd gan Rhun, a bydd cyd-Aelodau, gobeithio, yn dilyn fy esiampl i. Diolch yn fawr.
English: Diolch yn fawr iawn. Well, the Minister very feistily explains why he won't be supporting this amendment aimed at increasing or improving standards within the NHS in Wales in a pretty fundamental way. I do believe that Government did suggest there that they would be moving their own model of regulating managers within the NHS. I don't know if the Minister wants to confirm that, if that was your intention, Minister, in referring to what was said at Stage 1 of the Bill's journey through the Assembly; possibly not. Well, that's how I read it and I do look forward to the Government addressing this in future. We heard the Minister say that's in an enormous task. Yes, it is an enormous task. This is a task that is worth doing. It's sometimes worth rolling up your sleeves and taking on a big task because there's a job that needs to be done. He refers to the mobility of the workforce and people working across borders. We shouldn't, should we, expect England substandard staff from Wales? Well, we don't want to take substandard staff from anywhere else, so surely we should be setting our own parameters by which we expect to be able to employ our staff in order to achieve the standards that we want within the NHS. It's the job that needs to be done. I picked up a suggestion from the Minister that it's something that Government will look at in future. I hope that's true, but for the time being we're still going to be supporting our own amendment, and I ask you to too.
Welsh: Diolch yn fawr iawn. Wel, mae'r Gweinidog yn esbonio'n frwd iawn pam na fydd yn cefnogi'r gwelliant hwn sydd â'r nod o gynyddu neu wella safonau o fewn y GIG yng Nghymru mewn ffordd eithaf sylfaenol. Credaf fod y Llywodraeth wedi awgrymu y byddent yn cyflwyno eu model eu hunain o reoleiddio rheolwyr o fewn y GIG. Nid wyf yn gwybod a yw'r Gweinidog am gadarnhau hynny, os mai dyna oedd eich bwriad, Gweinidog, wrth gyfeirio at yr hyn a ddywedwyd yng Nghyfnod 1 taith y Bil drwy'r Cynulliad; efallai ddim. Wel, dyna sut ydw i'n ei ddehongli ac rwy'n edrych ymlaen at weld y Llywodraeth yn mynd i'r afael â hyn yn y dyfodol. Clywsom y Gweinidog yn dweud bod honno'n dasg enfawr. Ydy, mae'n dasg enfawr. Mae hon yn dasg sy'n werth ei gwneud. Weithiau, mae'n werth torchi llewys a gwneud tasg fawr oherwydd bod gwaith i'w wneud. Mae'n cyfeirio at symudedd y gweithlu a phobl sy'n gweithio ar draws ffiniau. Ni ddylem dderbyn staff o safon is o Loegr yng Nghymru, ddylen ni? Wel, dydyn ni ddim eisiau cymryd staff o safon is o unman arall, felly siawns na ddylem ni fod yn gosod ein paramedrau ein hunain y byddwn yn eu defnyddio i gyflogi ein staff er mwyn cyrraedd y safonau yr ydym eisiau eu cyrraedd o fewn y GIG. Dyma'r gwaith sydd angen ei wneud. Fe wnes i glywed awgrym gan y Gweinidog ei fod yn rhywbeth y bydd y Llywodraeth yn edrych arno yn y dyfodol. Rwy'n gobeithio bod hynny'n wir, ond am y tro rydym ni'n dal i fod yn mynd i gefnogi ein gwelliant ein hunain, a gofynnaf i chi wneud hefyd.
English: The question is that amendment 72 be agreed to. Does any Member object? [ Objection.] We therefore proceed to a vote on amendment 72 in the name of Rhun ap Iorwerth. Open the vote. Close the vote. In favour 22, no abstentions, 28 against. Therefore, the amendment is not agreed.
Welsh: Y cwestiwn yw: a ddylid derbyn gwelliant 72? A oes unrhyw wrthwynebiad? [ Gwrthwynebiad.] Symud i bleidlais felly ar welliant 72 yn enw Rhun ap Iorwerth. Agor y bleidlais. Cau'r bleidlais. O blaid 22, neb yn ymatal, 28 yn erbyn, ac felly mae'r gwelliant wedi'i golli.
English: The next group of amendments is group 7, which relates to the duty to secure quality in health services and a review of statement of standards. Amendment 36 is the lead amendment in this group, and I call on Angela Burns to move that amendment and to speak to the other amendments in the group. Angela Burns.
Welsh: Y grŵp nesaf o welliannau yw grŵp 7, ac mae'r grŵp yma yn ymwneud â'r dyletswydd i sicrhau ansawdd mewn gwasanaethau iechyd ac adolygu datganiad o safonau. Gwelliant 36 yw'r prif welliant yn y grŵp. Dwi'n galw ar Angela Burns i gynnig y gwelliant hwnnw, ac i siarad i welliannau eraill yn y grŵp. Angela Burns.
English: In all seriousness, we will be supporting these amendments. This is our insurance policy after failing to have our amendments passed in group 2. I reminded you earlier that I was concerned that there were a number of standards that I'd like to see on the face of the Bill that are not there, and that that is in the context of guidance that is five years old by now. If the guidelines are going to be valuable, then we have to ensure that those guidelines are contemporary and up to date. And, in failing to have that strengthened on the face of the Bill, then, certainly, we want to see the commitment to have standards that are up to date and meet requirements that constantly change in our health and care services.
Welsh: Mewn difrif, mi fyddwn ni'n cefnogi'r gwelliannau yma. Dyma'n polisi yswiriant ni ar ôl methu â chael ein gwelliannau ni wedi eu pasio yn grŵp 2, mewn difrif. Mi wnes i atgoffa yn gynharach fy mod i'n bryderus bod yna nifer o safonau buaswn i'n licio eu gweld ar wyneb y Bil sydd ddim yma, a bod hynny yng nghyd-destun canllawiau sydd yn bum mlwydd oed erbyn hyn. Os ydy'r canllawiau hynny am fod yn rhai gwerthfawr, wel mae'n rhaid sicrhau eu bod nhw yn gyfoes. Ac, o fethu â chael y cryfhau yna ar wyneb y Bil, wel, yn sicr, byddwn i am weld yr ymrwymiad yna i gael safonau sydd yn gyfredol ac yn ymateb i ofynion sydd yn newid trwy'r amser o fewn ein gwasanaethau gofal ac iechyd ni.
English: I don't support the amendments, as I believe they're unnecessary. The existing legislation requires the standards to be kept under review. That means they are already subject to regular review, and updated standards are published. There is clear evidence to demonstrate that that has happened. The first set of standards, under the Health and Social Care (Community Health and Standards) Act 2003, were published in 2005. They were updated in 2010 and 2015, and of course a review of the current framework is already under way in 2020. So, as you can see, the standards are already reviewed and updated each five years. The NHS does not stand still, so it stands to reason the standards must be kept under review and updated as necessary. With regard to amendment 37, there is already a duty to consult before publishing or revising the standards. Wide stakeholder engagement and consultation has therefore been, and will remain, a fundamental part of future reviews of the standards, as is required by the Act. Part of consulting is to take the views of consultees into account. A consultation cannot be effective without doing so. The proposed change adds nothing to what is already required by legislation and a well-established process, and I ask Members not to support the amendments.
Welsh: Nid wyf yn cefnogi'r gwelliannau, gan nad ydw i'n credu bod eu hangen nhw. Mae'r ddeddfwriaeth bresennol yn ei gwneud yn ofynnol i'r safonau gael eu hadolygu. Mae hynny'n golygu eu bod eisoes yn destun adolygiad rheolaidd, a bod safonau wedi'u diweddaru yn cael eu cyhoeddi. Mae tystiolaeth glir i ddangos bod hynny wedi digwydd. Cyhoeddwyd y set gyntaf o safonau, o dan Ddeddf Iechyd a Gofal Cymdeithasol (Iechyd Cymunedol a Safonau) 2003, yn 2005. Fe'u diweddarwyd yn 2010 a 2015, ac wrth gwrs mae adolygiad o'r fframwaith presennol eisoes ar y gweill yn 2020. Felly, fel y gwelwch, mae'r safonau eisoes yn cael eu hadolygu a'u diweddaru bob pum mlynedd. Nid yw'r GIG yn sefyll yn ei unfan, felly mae'n sefyll i reswm bod rhaid adolygu'r safonau'n gyson a'u diweddaru yn ôl yr angen. O ran gwelliant 37, mae dyletswydd eisoes i ymgynghori cyn cyhoeddi neu ddiwygio'r safonau. Felly mae ymgysylltu ac ymgynghori eang â rhanddeiliaid wedi bod, a bydd yn parhau i fod, yn rhan sylfaenol o adolygiadau o'r safonau yn y dyfodol, fel sy'n ofynnol gan y Ddeddf. Rhan o'r ymgynghori yw ystyried barn yr ymgyngoreion. Ni all ymgynghoriad fod yn effeithiol heb wneud hynny. Nid yw'r newid arfaethedig yn ychwanegu unrhyw beth at yr hyn sydd eisoes yn ofynnol gan ddeddfwriaeth a phroses sydd wedi hen ennill ei phlwyf, a gofynnaf i'r Aelodau beidio â chefnogi'r gwelliannau.
English: Thank you, Presiding Officer. All I will say is I totally disagree with the Minister. As I outlined, there's so much that's going on in the NHS, there are so many advances, there are so many changes in the patient profile, we need our standards to be operated on a very, very regular basis. And, once again, I will remind everyone that we're always talking about listening to the clinicians, doing what they think is the best, taking on their advice. And I read out at the end of my first contribution a list of organisations that support this amendment, and I suggest that all Members should listen to them.
Welsh: Diolch, Llywydd. Y cyfan a ddywedaf yw fy mod i'n anghytuno'n llwyr â'r Gweinidog. Fel yr amlinellais, mae cymaint sy'n digwydd yn y GIG, mae cymaint o ddatblygiadau, mae cymaint o newidiadau ym mhroffil y claf, mae angen i'n safonau gael eu gweithredu ar sail reolaidd iawn. Ac, unwaith eto, byddaf yn atgoffa pawb ein bod bob amser yn sôn am wrando ar y clinigwyr, gwneud yr hyn sydd orau yn eu barn nhw, derbyn eu cyngor. A darllenais ar ddiwedd fy nghyfraniad cyntaf restr o sefydliadau sy'n cefnogi'r gwelliant hwn, ac awgrymaf y dylai pob Aelod wrando arnyn nhw.
English: The question is that amendment 36 be agreed to. Does any Member object? [ Objection.] We therefore proceed to a vote on amendment 36. Open the vote. Close the vote. In favour 22, no abstentions, 28 against. Therefore, the amendment is not agreed.
Welsh: Y cwestiwn yw: a ddylid derbyn gwelliant 36? A oes unrhyw Aelod yn gwrthwynebu? [ Gwrthwynebiad.] Rydym ni'n symud i bleidlais, felly, ar welliant 36. Agor y bleidlais. Cau'r bleidlais. O blaid 22, neb yn ymatal, 28 yn erbyn. Felly, gwrthodwyd y gwelliant.
English: The question is that amendment 37 be agreed to. Does any Member object? [ Objection.] We therefore proceed to a vote on amendment 37. Open the vote. Close the vote. In favour 22, no abstentions, 28 against. Therefore, the amendment is not agreed.
Welsh: Y cwestiwn yw: a ddylid derbyn gwelliant 37? A oes unrhyw wrthwynebiad? [ Gwrthwynebiad.] Felly, rydym ni'n symud i'r bleidlais ar welliant 37. Agor y bleidlais. Cau'r bleidlais. O blaid 22, neb yn ymatal, 28 yn erbyn, ac felly mae'r gwelliant wedi ei wrthod.
English: Group 8 is the next group of amendments, and they relate to non-compliance with the duty of candour. Amendment 39 is the lead amendment in the group, and I call on Angela Burns to move the amendment and the group. Angela Burns.
Welsh: Grŵp 8 yw'r grŵp nesaf, ac mae'r grŵp yma yn ymwneud â diffyg cydymffurfio o ran dyletswydd gonestrwydd. Gwelliant 39 yw'r prif welliant yn y grŵp yma. Rwy'n galw ar Angela Burns i gyflwyno'r gwelliant a'r grŵp. Angela Burns.
English: The question is that amendment 39 be agreed to. Does any Member object? [ Objection.] We therefore proceed to a vote on amendment 39. Open the vote. Close the vote. In favour 22, no abstentions, 28 against. Therefore, the amendment is not agreed.
Welsh: Y cwestiwn yw: a ddylid derbyn gwelliant 39? A oes unrhyw wrthwynebiad? [ Gwrthwynebiad.] Symudwn i bleidlais, felly, ar welliant 39. Agor y bleidlais. Cau'r bleidlais. O blaid 22, neb yn ymatal, 28 yn erbyn. Felly, gwrthodwyd y gwelliant.
English: The question is that amendment 73 be agreed to. Does any Member object? [ Objection.] We therefore proceed to a vote on amendment 73. Open the vote. Close the vote. In favour 22, no abstentions, 27 against. Therefore, the amendment is not agreed.
Welsh: Y cwestiwn yw: a ddylid derbyn gwelliant 73? Unrhyw wrthwynebiad? [ Gwrthwynebiad.] Symudwn i bleidlais, felly, ar welliant 73. Agor y bleidlais. Cau'r bleidlais. O blaid 22, neb yn ymatal, 27 yn erbyn. Felly, gwrthodwyd y gwelliant.
English: The question is that amendment 74 be agreed to. Does any Member object? [ Objection.] We therefore proceed to a vote on amendment 74. Open the vote. Close the vote. In favour 22, no abstentions, 26 against. Therefore, the amendment is not agreed.
Welsh: Y cwestiwn yw: a ddylid derbyn gwelliant 74? A oes unrhyw wrthwynebiad? [ Gwrthwynebiad.] Symudwn i bleidlais, felly, ar welliant 74. Agor y bleidlais. Cau'r bleidlais. O blaid 22, neb yn ymatal, 26 yn erbyn. Felly, gwrthodwyd y gwelliant.
English: Group 9 is the next group of amendments, and that relates to members of the citizen voice body. Amendment 5 is the main amendment in the group, and I call on the Minister to move and speak to the lead amendment, and to speak to the other amendments in the group. Vaughan Gething.
Welsh: Grŵp 9 yw'r grŵp nesaf o welliannau, ac mae'r grŵp yma'n ymwneud ag aelodau o gorff llais y dinesydd. Gwelliant 5 yw'r prif welliant. Galwaf ar y Gweinidog i gynnig y prif welliant, ac i siarad i'r grŵp. Vaughan Gething.
English: These are very important amendments. We will be voting against the Government amendments, because that is necessary in order to have a vote on the other amendments in the group. Our view on this has been consistent throughout the discussion of this legislation. We believe quite simply that the citizen voice body should be appointed by the National Assembly for Wales and not by Welsh Ministers. The board, in reality, replaces the CHCs, and in that regard, it will play a key role in scrutinising the NHS and it is to be the patient's voice.
Welsh: Gwelliannau pwysig iawn yn fan hyn. Mi fyddem ni'n pleidleisio yn erbyn gwelliannau'r Llywodraeth, oherwydd mae hynny'n angenrheidiol er mwyn inni allu cael pleidlais ar welliannau 48 i 54 a 56. Mae ein barn ni ar hwn wedi bod yn gyson drwy gydol y drafodaeth ar y ddeddfwriaeth yma. Rydym ni'n credu, yn syml iawn, y dylai bwrdd llais y dinesydd gael ei benodi gan y Cynulliad Cenedlaethol ac nid gan Weinidogion Cymru. Mae'r bwrdd, mewn difrif, yn cymryd lle'r cynghorau iechyd cymuned, ac yn hynny o beth, felly, yn mynd i fod yn chwarae rôl allweddol yn sgrwtineiddio'r NHS a llais y cleifion ydy o i fod.